आगामी विधानसभा चुनावों में भीनमाल विधानसभा क्षेत्र से कंाग्रेस पार्टी में टिकट को लेकर उपजा विवाद दिनों-दिन बढ़ता जा रहा है। गत दिनों भीनमाल में आयोजित मेरा बूथ मेरा गौरव कार्यक्रम के दौरान कांग्रेस जिलाध्यक्ष व युकां प्रदेश महासचिव के बीच वर्चस्व को लेकर उपजा विवाद दिल्ली तक पहुंच गया है। युकां प्रदेश महासचिव ऊमसिंह राठौड़ समर्थकों ने मंगलवार को दूसरे दिन कांग्रेस कार्यालय के समक्ष संाकेतिक रूप से धरना देकर जालोर जिलाध्यक्ष के विरुद्ध अनुशासनात्मक कार्यवाही की मांग की। राजनीतिक जानकारों का मानें तो विधानसभा चुनावों तक इसी तरह की गुटबाजी हावी रही तो इसका खामियाजा पार्टी को उठाना पड़ सकता है। हालांकि इस मामले में पार्टी आलाकमान वरिष्ठ नेताओं से रायशुमारी करके किसी एक के खिलाफ कार्यवाही भी कर सकती है। या फिर चुनावी दौर की वजह से टिकट वितरण तक खामोशी भी अख्तियार कर सकती है।